L 45/1414
Επίσημη Εφημερίδα της Ευρωπαϊκής Ένωσης
EL
24.2.2022
ΕΠΙΤΡΟΠΗ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 02 — ΕΥΡΩΠΑΪΚΕΣ ΣΤΡΑΤΗΓΙΚΕΣ ΕΠΕΝΔΥΣΕΙΣ (συνέχεια) PP 02 21
(συνέχεια)
PP 02 21 04
(συνέχεια) Οι λύσεις αυτές θα πρέπει να εφαρμοστούν σε δύο επίπεδα.
Πρώτον: δημιουργία δωρεάν δημόσιας ψηφιακής πλατφόρμας για τις διάφορες βιομηχανίες που δραστηριοποιούνται στον τομέα του τουρισμού.
Η πλατφόρμα αυτή θα προωθήσει την αλληλεπίδραση μεταξύ πελατών και εταιρειών μέσω συστημάτων κράτησης, λαμβάνοντας υπόψη την κοινωνική αποστασιοποίηση και τις λύσεις τεχνητής νοημοσύνης για τη διαχείριση του πλήθους, για παράδειγμα, επιτρέποντας την παραγγελία τροφίμων σε πακέτο ή την πραγματοποίηση κρατήσεων ανάλογα με τη διαρρύθμιση των εστιατορίων, των μπαρ, των ξενοδοχείων κ.λπ.
Στην πράξη, οι ιδιοκτήτες θα μπορούν να εισάγουν βίντεο, φωτογραφίες και άλλες πηγές πληροφοριών στην εφαρμογή, επιτρέποντας στους πελάτες να αποφασίζουν ακριβώς πού και πότε θα κάθονται και θα τους παρέχονται υπηρεσίες και να κάνουν αναλόγως τις κρατήσεις τους.
Από την άλλη πλευρά, οι ιδιοκτήτες θα μπορούν να βελτιώσουν μέρος των συστημάτων τους αναπτύσσοντας και εφαρμόζοντας τα απαραίτητα εργαλεία και τις απαραίτητες υποδομές για την καλύτερη σύνδεσή τους με τους πελάτες τους.
Με την εφαρμογή αυτή, οι καταναλωτές θα αισθάνονται επομένως πολύ μεγαλύτερη εμπιστοσύνη για να πηγαίνουν σε μπαρ, εστιατόρια, ξενοδοχεία και σε άλλες εταιρείες του τουριστικού τομέα.
Δεύτερον: καθιέρωση της ψηφιοποίησης στις εσωτερικές δραστηριότητες των επιχειρήσεων που δραστηριοποιούνται στον τομέα, έτσι ώστε τα εστιατόρια, τα μπαρ ή τα ξενοδοχεία όχι μόνο να αυξήσουν την παραγωγικότητά τους, αλλά και να καταστούν ασφαλέστερα για όλα τα εμπλεκόμενα μέρη, γεγονός που μπορεί να αποδειχθεί ιδιαίτερα σημαντικό στο εγγύς μέλλον.
Για να επιτευχθεί αυτό, οι εταιρείες θα μπορούν, για παράδειγμα, να χρησιμοποιούν ρομπότ απολύμανσης για τον ταχύ καθαρισμό των δημόσιων χώρων ή να αναπτύσσουν και να εφαρμόζουν λύσεις που να μειώνουν την ανάγκη για διαπροσωπικές αλληλεπιδράσεις, όπως συστήματα κωδικών QR ή συστήματα πληρωμών χωρίς μετρητά.
Επιπλέον, το σχέδιο θα στηρίξει τον τομέα του τουρισμού με την παροχή συμβουλευτικών υπηρεσιών στους ιδιοκτήτες.
Αυτά τα περιεχόμενα θα είναι ειδικά σχεδιασμένα για το είδος των επιχειρήσεων τις οποίες θα αφορούν.
Επιπλέον, χάρη στο γεγονός ότι πρόκειται για εφαρμογή της ΕΕ κανείς —δηλαδή καμία εταιρεία— δεν θα μένει πίσω.
Το παρόν δοκιμαστικό σχέδιο θα έχει ως κύριο αποτέλεσμα την αύξηση του επιπέδου ψηφιοποίησης των ΜΜΕ στον τομέα του τουρισμού, μέσω του οποίου αναμένεται να είναι πιο προετοιμασμένες να αντιμετωπίσουν τις αλλαγές που επέφερε η πανδημία της COVID-19.
Η στήριξη της ψηφιοποίησης των ευρωπαϊκών ΜΜΕ αποτελεί σαφή προτεραιότητα της Επιτροπής, η οποία έχει καταστεί ακόμη πιο σημαντική στην τρέχουσα κατάσταση.
Δεδομένης της σημασίας των ΜΜΕ στους διάφορους κλάδους του τουριστικού τομέα, τόσο ως πηγής προστιθέμενης αξίας όσο και ως πηγής θέσεων εργασίας, έχει ζωτική σημασία να καταβληθούν προσπάθειες για τη στήριξη των επιχειρήσεων αυτού του τομέα κατά τη διάρκεια της παρούσας κρίσης.
PP 02 21 05
Δοκιμαστικό σχέδιο — Βιώσιμη αγροτική κινητικότητα για ανθεκτικότητα στη νόσο COVID-19 και στήριξη του οικοτουρισμού Αριθμητικά δεδομένα (Διαχωριζόμενες πιστώσεις) Πιστώσεις 2022 Αναλήψεις υποχρεώσεων
990 500
Πιστώσεις 2021
Πληρωμές
997 625
Αναλήψεις υποχρεώσεων
1 000 000
Εκτέλεση 2020 Πληρωμές
Αναλήψεις υποχρεώσεων
Πληρωμές
250 000
Παρατηρήσεις Το παρόν δοκιμαστικό σχέδιο στηρίζει τις ιδέες της Ευρωπαϊκής Πράσινης Συμφωνίας, δηλαδή τον στόχο να μη μείνει κανείς στο περιθώριο και να διασφαλιστεί η δίκαιη μετάβαση, οι οποίες πρέπει να εφαρμοστούν και στον τομέα της αγροτικής κινητικότητας.
Το εν λόγω δοκιμαστικό σχέδιο κατ’ ουσία αποσκοπεί, αφενός, στη μείωση των εκπομπών CO2 από τις μεταφορές σύμφωνα με τους στόχους που καθορίζονται από τον ευρωπαϊκό νόμο για το κλίμα και, αφετέρου, στην προώθηση καλύτερων συνδέσεων κινητικότητας σε απομακρυσμένες και αγροτικές περιοχές, καθώς και της ανάπτυξης ικανοτήτων, λαμβάνοντας υπόψη και απευθυνόμενο ειδικά σε άτομα που δεν διαθέτουν αυτοκίνητο ή δεν μπορούν να αποκτήσουν αυτοκίνητο —π.χ. γυναίκες, νέοι, ηλικιωμένοι, άτομα με αναπηρία και κοινωνικά μειονεκτούντα άτομα— προκειμένου να ενισχυθεί η προσβασιμότητα και η ένταξη.